CELEX: 32016D0630
Language: hu
Date: 2016-04-11 00:00:00
Title: A Tanács (EU) 2016/630 határozata (2016. április 11.) az Európai Közösség és az Oroszországi Föderáció közötti visszafogadási megállapodás által létrehozott visszafogadási vegyes bizottságban, a meghallgatások egyeztetését szükségessé tevő visszafogadási kérelmekre vonatkozó ajánlás tekintetében az Európai Unió nevében képviselendő álláspontról

26.4.2016   
            
            
               HU
            
            
               Az Európai Unió Hivatalos Lapja
            
            
               L 110/1
            
         A TANÁCS (EU) 2016/630 HATÁROZATA
   (2016. április 11.)
   az Európai Közösség és az Oroszországi Föderáció közötti visszafogadási megállapodás által létrehozott visszafogadási vegyes bizottságban, a meghallgatások egyeztetését szükségessé tevő visszafogadási kérelmekre vonatkozó ajánlás tekintetében az Európai Unió nevében képviselendő álláspontról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 79. cikke (3) bekezdésére, összefüggésben 218. cikke (9) bekezdésével,
   tekintettel az Európai Bizottság javaslatára,
   mivel:
   
               (1)
            
            
               Az Európai Közösség és az Oroszországi Föderáció közötti, 2006. május 25-i visszafogadási megállapodás (1) (a továbbiakban: a visszafogadási megállapodás) 2007. június 1-jén lépett életbe.
            
         
               (2)
            
            
               A visszafogadási megállapodás 19. cikke vegyes bizottságot állít fel, amely felelős a benne foglalt feladatok elvégzéséért.
            
         
               (3)
            
            
               A visszafogadási megállapodás 19. cikke (1) bekezedésének b) pontja előírja, hogy a visszafogadási vegyes bizottság „határoz a visszafogadási megállapodás egységes végrehajtásához szükséges szabályokról”.
            
         
               (4)
            
            
               A visszafogadási eljárás egyik eleme a visszafogadási megállapodásban előírt meghallgatás. A visszafogadási megállapodás 9. cikkének (4) bekezdése értelmében a meghallgatásról akkor kell megállapodni, amikor a kérelmező fél a visszafogadási megállapodás 2. és 3. mellékletében felsorolt dokumentumok közül egyet sem tud csatolni a visszafogadási kérelemhez,
            
         
               (5)
            
            
               A visszafogadási vegyes bizottság 2009. június 2-án fogadta el a meghallgatások egyeztetését szükségessé tevő visszafogadási kérelmekkel kapcsolatos első ajánlást. Az említett ajánlást egy második ajánlásnak kell tisztáznia azért, hogy iránymutatást adjon arra az esetre, amikor a meghallgatások szervezésére vonatkozó határidőket nem lehet betartani és a meghallgatások átütemezése szükséges.
            
         
               (6)
            
            
               Ezért indokolt meghatározni a visszafogadási vegyes bizottságban a meghallgatások szervezését igénylő visszafogadási kérelmekre vonatkozó ajánlásokkal kapcsolatban az Unió nevében képviselendő álláspontot,
            
         
               (7)
            
            
               Az Egyesült Királyságot kötelezi a megállapodás, ezért az Egyesült Királyság részt vesz e határozat elfogadásában.
            
         
               (8)
            
            
               Írországot kötelezi a megállapodás, ezért Írország részt vesz e határozat elfogadásában.
            
         
               (9)
            
            
               Dániára nézve kötelező erővel nem bír és nem alkalmazandó a megállapodás, ezért Dánia nem vesz részt e határozat elfogadásában.
            
         ELFOGADTA EZT A HATÁROZATOT:
   Egyetlen cikk
   (1)   Az Európai Közösség és az Oroszországi Föderáció közötti visszafogadási megállapodás 19. cikke által létrehozott visszafogadási vegyes bizottságban at Unió nevében elfogadandó álláspont – a visszafogadásról, a meghallgatások egyeztetését igénylő visszafogadási kérelmekkel kapcsolatban – az e határozathoz mellékelt visszafogadási vegyes bizottsági ajánlástervezeten alapul.
   (2)   A visszafogadási vegyes bizottságban az Uniót képviselő személyek a Tanács további határozata nélkül elfogadhatnak kisebb technikai módosításokat a vegyes bizottság ajánlástervezetéhez.
   
      Kelt Luxembourgban, 2016. április 11-én.
      
         
            a Tanács részéről
         
         
            az elnök
         
         M.H.P. VAN DAM
      
   
   
      (1)  HL L 129., 2007.5.17., 40. o.
   
      TERVEZET
      AZ EURÓPAI KÖZÖSSÉG ÉS AZ OROSZORSZÁGI FÖDERÁCIÓ KÖZÖTTI 2006. MÁJUS 25-I VISSZAFOGADÁSI MEGÁLLAPODÁS ÁLTAL LÉTREHOZOTT VISSZAFOGADÁSI VEGYES BIZOTTSÁG MÁSODIK AJÁNLÁSA
      (…)
      a meghallgatások egyeztetését igénylő visszafogadási kérelmekkel kapcsolatban
      A BIZOTTSÁG
      Tekintettel az Európai Közösség és az Oroszországi Föderáció közötti 2006. május 25-i visszafogadási megállapodás (a továbbiakban: a visszafogadási megállapodás) és különösen annak 19. cikkének (1) bekezdése, valamint a visszafogadási vegyes bizottság 2005. július 25-i eljárási szabályzatának 6. cikkének (3) bekezdésére,
      mivel:
      
                  1.
               
               
                  A meghallgatás a visszafogadási megállapodás előírása szerint a visszafogadási eljárás egyik eleme, és a 9. cikk (4) bekezdése szerint akkor kell arról megállapodni, amikor a kérelmező fél a megállapodás 2. és 3. mellékletében felsorolt egyik dokumentumot sem tudja csatolni a visszafogadási kérelemhez,
               
            
                  2.
               
               
                  A visszafogadási vegyes bizottság 1. sz. ajánlását a meghallgatások egyeztetését igénylő visszafogadási kérelmekkel kapcsolatban a bizottság 2009. június 2-án fogadta el (a továbbiakban: az 1. sz. ajánlás),
               
            
                  3.
               
               
                  A visszafogadási megállapodás 20. cikke (1) bekezdésének f) pontja értelmében a visszafogadási kérelem feldolgozására vonatkozó határidőkkel kapcsolatos külön szabályokat kétoldalú végrehajtási jegyzőkönyvek tartalmazhatják.
               
            AZ ALÁBBI AJÁNLÁST TESZI:
      
                  (1)
               
               
                  Az 1. sz. ajánlás (2) bekezdésével összhangban, amennyiben az Oroszországi Föderáció és az Európai Unió tagállamai közötti végrehajtási jegyzőkönyvekben nem határoznak meg a meghallgatás egyeztetésére vonatkozó határidőt, a meghallgatásnak az 1. sz. ajánlás (1) bekezdésének hivatkozása szerint a visszafogadási kérelem kézhezvételétől számított 10 naptári napon belül meg kell történnie.
               
            
                  (2)
               
               
                  Abban az esetben, ha a meghallgatás egyeztetésére nem került sor az ezen ajánlás (1) bekezdésében említett határidőn belül vagy az adott személy nem jelent meg a meghallgatáson, a megkereső államnak és a megkeresett államnak a szükséges módon kapcsolatba kell lépniük és intézkedéseket kell tenniük a meghallgatás késedelem nélküli egyeztetése céljából.
               
            
                  (3)
               
               
                  Az ajánlás (1) bekezdésében említett határidőt vagy adott esetben a végrehajtási jegyzőkönyvben előírt határidőt meg kell hosszabbítani az értesítésben szereplő határidőig, amennyiben a megkereső állam a megkeresett államot a meghallgatás egyeztetésére kitűzött határidőn belül értesíti az adott személy meghallgatáson való részvételének elhalasztásáról.
               
            
                  (4)
               
               
                  A meghallgatás egyeztetésének határideje, amelyet ezen ajánlás (3) bekezdésében említett körülmények figyelembevételével állapítottak meg, nem haladhatja meg a visszafogadási kérelem kézhezvételétől számított 60 naptári napot, kivéve, ha az ügy különleges körülményei indokolttá teszik a meghallgatás említett határidőn túli egyeztetését.
               
            
         
            
               Az Oroszországi Föderáció részéről
            
         
         
            
               Az Európai Unió részéről